4.PIELIKUMS
Dienvidkurzemes novada pašvaldības domes
27.08.2026. sēdes lēmumam Nr.552

ELEKTRONISKĀS IZSOLES NOTEIKUMI
Kustamai mantai-mežaudzes cirsmai nekustamā īpašumā “Meženes”, Sakas pagastā, Dienvidkurzemes novadā

Šie noteikumi paredz kārtību, kādā organizējama Pašvaldībai piederošo mežaudzes cirsmu (turpmāk- Cirsma) atsavināšana nekustamā īpašumā “Meženes”, Sakas pagastā, Dienvidkurzemes novadā, zemes vienībā ar kadastra apzīmējumu 64860030137,  pārdodot elektroniskā izsolē. 
Izsole tiek rīkota saskaņā ar Publiskas personas mantas atsavināšanas likumu.
Izsoli organizē Dienvidkurzemes novada pašvaldības Īpašuma atsavināšanas un izsoļu komisija (turpmāk – izsoles rīkotājs), pieaicinot nepieciešamos speciālistus.

Informācija par atsavināmo kustamo mantu-cirsmu

Cirsma atrodas nekustamā īpašumā “Meženes”, Sakas pagastā, Dienvidkurzemes novads, kadastra Nr. 64860030270, reģistrēts Kurzemes rajona tiesas Sakas pagasta zemesgrāmatas nodalījumā Nr.100000636668 uz Dienvidkurzemes novada pašvaldības vārda.
1.1. Īpašuma, kura teritorijā ir atsavināmā manta, sastāvs: zemes vienība ar kadastra apzīmējumu 64860030137 22,75 ha platībā (turpmāk- zemes vienība), kopējā meža zemes platība 18,3 ha. Cirsmas izstrādājamas meža kvartālā Nr.1, kopējā izstrādes platība- 4,59 ha, saskaņā ar Valsts meža dienesta izsniegto apliecinājumu Nr.367838084, cirtes veids- kailcirte, nogabali Nr. 7; 8; 24; 29 un 30 ar kopējo cirsmas krāju 1134.44 m3 un kopējo pārdodamo koksnes apjomu kailcirtē 969.76 m3.
1.2. Cirsmās kokus izcērt, izved un zemes vienības teritorijas sakopšanu veic pircējs.
1.3. Pircējs patstāvīgi sedz visus izdevumus, kas saistīti ar kokmateriālu izvešanu, izmantojot objektam pieguļošos zemes gabalus, kā arī kokmateriālu krautuvju izveidošanu, vienojoties par to ar pieguļošo zemes gabalu īpašniekiem vai saņemot Pašvaldības zemes lietotāju atļauju.
1.4. Saņemt papildus informāciju par cirsmām, kā arī vienoties par to apskates laiku var darbadienās, iepriekš sazinoties ar Komunālās pārvaldes meža apsaimniekošanas speciālistu Jāni Jaunzemi, tālr. 29480035, e-pasts: janis.jaunzems@kp.dkn.lv.
1.5. Ar izsoles noteikumiem un citiem dokumentiem, kas attiecas uz izsolāmo kustamo mantu, izsoles pretendenti var iepazīties: elektronisko izsoļu vietnē https://izsoles.ta.gov.lv ,  pašvaldības tīmekļvietnē: www.dkn.lv .

Izsoles veids, maksājumi un samaksas kārtība

1.1. Izsoles veids –elektroniskā izsole ar augšupejošu soli.
1.2. Maksāšanas līdzekļi– 100% euro.
1.3. Izsoles sākuma cena : 61 683.17 EUR (sešdesmit viens tūkstotis seši simti astoņdesmit trīs euro un 17 centi).
1.4. Izsoles solis noteikts 500 EUR (pieci simti euro)
1.5. Izsoles nodrošinājums- 6168.32 EUR (seši tūkstoši viens simts sešdesmit astoņi euro un 32 centi) (10% apmērā no sākuma cenas) 20 (divdesmit) dienu laikā no izsoles sākuma datuma personai, kura vēlas piedalīties izsolē, jāpārskaita Dienvidkurzemes novada pašvaldības, reģ.Nr.90000058625, kontā Nr.LV23HABA0551035168408, AS Swedbank,  ar  atzīmi cirsmas “Meženes”, Sakas pagasts, izsoles nodrošinājums".
1.6. Samaksa par pirkumu jāpārskaita 1 (viena) mēneša laikā no izsoles noslēguma dienas.
1.7. Nodrošinājums tiek ieskaitīts pirkuma maksā uzvarējušajam dalībniekam, pārējiem dalībniekiem 14 (četrpadsmit) dienu laikā pēc izsoles noslēguma dienas tiek atmaksāts – kredītiestādes kontā, kuras numurs norādīts norēķinu rekvizītos elektronisko izsoļu vietnē https://izsoles.ta.gov.lv.

Izsoles subjekts

1.8. Izsoles dalībnieki ir pretendenti – fiziska vai juridiska persona-, kura saskaņā ar Latvijas Republikā spēkā esošajiem normatīvajiem aktiem var iegūt savā īpašumā izsolāmo Cirsmu un kura iemaksājusi 2.5.punktā minēto nodrošinājumu un maksu par dalību izsolē vietnes administratoram normatīvajos aktos noteiktajā apmērā.
1.9. Izsoles pretendentu nodokļu, tai skaitā, nodevu un valsts obligātās sociālās apdrošināšanas iemaksu, parāds Latvijas Republikā vai valstī, kurā tas reģistrēts, nepārsniedz 150 EUR (viens simts piecdesmit euro). Nodokļu nomaksa tiek pārbaudīta Valsts ieņēmumu dienesta publiskajā nodokļu parādnieku datubāzē. Kā arī izsoles pretendentam nedrīkst būt nenokārtotu saistību pret Dienvidkurzemes novada pašvaldību saskaņā ar citām līgumsaistībām vai nekustamā īpašuma nodokli un pašvaldības dome pēdējā gada laikā nav lauzusi jebkādu līgumu ar izsoles dalībnieku tā rīcības dēļ.

2. Izsoles pretendentu reģistrēšana Izsoļu dalībnieku reģistrā

2.1. Pretendentu reģistrācija notiek no 2026. gada 30.septembra plkst.13.00 līdz 2026. gada 20.oktobrim plkst.23.59 elektronisko izsoļu vietnē https://izsoles.ta.gov.lv uzturētā Izsoļu dalībnieku reģistrā pēc oficiāla paziņojuma par izsoli publicēšanas Latvijas Republikas oficiālajā izdevuma "Latvijas Vēstnesis" tīmekļa vietnē www.vestnesis.lv.
2.2. Izsoles pretendenti – fiziska persona, kura vēlas savā vai citas fiziskas vai juridiskas personas vārdā pieteikties izsolei, vai juridiska persona elektronisko izsoļu vietnē https://izsoles.ta.gov.lv norāda:
2.2.1. fiziska persona:
2.2.1.1. vārdu, uzvārdu;
2.2.1.2. personas kodu vai dzimšanas datumu (persona, kurai nav  piešķirts personas kods);
2.2.1.3. kontaktadresi;
2.2.1.4. personu apliecinoša dokumenta veidu un numuru;
2.2.1.5. norēķinu rekvizītus (kredītiestādes   konta   numurs, uz kuru personai atmaksājama nodrošinājuma summa);
2.2.1.6. personas papildu kontaktinformāciju – elektroniskā pasta adresi   un tālruņa numuru (ja tāds ir);
2.2.2. fiziska persona, kura pārstāv citu fizisku vai juridisku personu, papildus 4.2.1.punktā norādītajam, sniedz informāciju par:
2.2.2.1. pārstāvamās personas veidu;
2.2.2.2. vārdu, uzvārdu fiziskai personai vai nosaukumu juridiskai  personai;
2.2.2.3. personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai;
2.2.2.4. kontaktadresi;
2.2.2.5. personu apliecinoša dokumenta veidu un numuru fiziskai personai;
2.2.2.6. informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;
2.2.2.7. informāciju   par   pilnvarojuma   apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi);
2.2.2.8. attiecīgās lēmējinstitūcijas lēmumu par  nekustamā īpašuma iegādi juridiskajai personai;
2.2.3. juridiska persona:
2.2.3.1. nosaukumu;
2.2.3.2. reģistrācijas numuru;
2.2.3.3. juridisko adresi;
2.2.3.4. norēķinu rekvizītus (kredītiestādes konta numurs, uz kuru atmaksājama nodrošinājuma summa);
2.2.3.5. 	kontaktinformāciju – elektroniskā pasta adresi un tālruņa  numuru;
2.2.3.6. 	attiecīgās lēmējinstitūcijas lēmumu par nekustamā īpašuma iegādi juridiskajai personai.
2.3. Reģistrējoties Izsoļu dalībnieku reģistrā, persona iepazīstas ar  elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
2.4. Ziņas par personu iekļauj Izsoļu dalībnieku reģistrā, pamatojoties uz personas iesniegumu.  Iesniegumu  persona  iesniedz  patstāvīgi,  izmantojot  elektronisko izsoļu vietnē pieejamo elektronisko pakalpojumu "Par e-izsoļu vietnes dalībnieka dalību  konkrētā izsolē"  un  identificējoties ar  vienu  no vienotajā valsts  un pašvaldību portālā www.latvija.lv piedāvātajiem identifikācijas līdzekļiem.
2.5. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un   izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes  administratoram  normatīvajos  aktos  noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
2.6. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot  elektronisko izsoļu vietnē pieejamo rīku.
2.7. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
2.8. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
2.9. Izsoles pretendents netiek reģistrēts, ja:
2.9.1. nav vēl iestājies vai ir beidzies pretendentu reģistrācijas termiņš;
2.9.2. ja nav izpildīti visi šo noteikumu 3.1.punktā un 4.2.1. vai 4.2.2., vai 4.2.3. apakšpunktā minētie  norādījumi;
2.9.3. konstatēts, ka pretendentam ir izsoles noteikumu 3.2.punktā minētās  parādsaistības;
2.10. Izsoles  rīkotājs nav tiesīgs līdz izsoles sākumam sniegt informāciju par izsoles pretendentiem.

Izsoles norise

2.11. Izsole sākas elektronisko izsoļu vietnē https://izsoles.ta.gov.lv no 2026. gada 30.septembrī plkst.13.00 un noslēdzas 2026.gada 30.oktobrī plkst.13.00.
2.12. Izsolei autorizētie dalībnieki drīkst izdarīt solījumus visā izsoles norises laikā.
2.13. Ja pēdējo 5 (piecu) minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.
2.14. Ja pēdējās stundas laikā pirms izsoles noslēgšanas tiek konstatēti būtiski tehniski  traucējumi, kas  var ietekmēt izsoles rezultātu,  un  tie  nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas plkst.13.00.
2.15. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
2.16. Izsoles rīkotājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
2.17. Pēc izsoles slēgšanas sistēma vienas dienas laikā sagatavo izsoles aktu.
2.18. Izsoles dalībniekiem, kuri piedalījušies izsolē, bet nav nosolījuši izsoles Objektu, 14 (četrpadsmit) dienu laikā pēc izsoles noslēguma dienas tiek atmaksāts izsoles nodrošinājums.
2.19. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.

Izsoles rezultātu apstiprināšana un līguma noslēgšana

2.20. Dienvidkurzemes novada pašvaldība 7 (septiņu) darba dienu laikā no izsoles noslēguma dienas izsniedz rēķinu par pirkuma summu.
2.21. Izsoles dalībniekam, kurš nosolījis augstāko cenu, 1 (viena) mēneša laikā no izsoles noslēguma dienas jāpārskaita norādītajā kontā pirkuma summa, kas atbilst starpībai starp augstāko nosolīto cenu un iemaksāto nodrošinājumu. 
2.22. Izsoles rīkotājs apstiprina izsoles rezultātus ne vēlāk kā 30 (trīsdesmit) dienu laikā pēc nosolītās augstākās summas pilnīgas samaksas.
2.23. Ja Cirsmu nosolījušais izsoles dalībnieks šo noteikumu 6.2.punktā noteiktajā termiņā nav norēķinājies šajos noteikumos minētajā kārtībā, kā arī atteicies no Cirsmas pirkuma pirms noteiktā samaksas termiņa, viņš zaudē tiesības uz nosolīto Cirsmu. Izsoles nodrošinājums attiecīgajam dalībniekam netiek atmaksāts.
2.24. Ja nosolītājs noteiktajā laikā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības 2 (divu) nedēļu laikā no paziņojuma saņemšanas dienas paziņot izsoles rīkotājam par Cirsmas pirkšanu par paša solīto augstāko cenu.
2.25. Pirkuma līgumu pircējs paraksta 30 (trīsdesmit) dienu laikā pēc izsoles rezultātu apstiprināšanas. 

Nenotikušās izsoles

2.26. Izsoles organizētājs pieņem lēmumu par izsoles atzīšanu par nenotikušu:
2.26.1. Ja uz izsoli nav autorizēts neviens izsoles dalībnieks.
2.26.2. Ja izsole bijusi izziņota, pārkāpjot šos noteikumus vai Publiskas personas mantas atsavināšanas likumu.
2.26.3. Ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums.
2.26.4. Ja neviens izsoles dalībnieks nav pārsolījis izsoles sākumcenu.
2.26.5. Ja vienīgais izsoles dalībnieks, kurš nosolījis izsolāmo īpašumu, nav parakstījis izsolāmās Cirsmas pirkuma līgumu.
2.26.6. Ja neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā.
2.26.7. Ja izsolāmo mantu  nopirkusi  persona,  kurai  nav  bijušas tiesības piedalīties izsolē.

Izsoles rezultātu apstrīdēšana

2.27. Sūdzības par izsoles rīkotāja darbībām var iesniegt Dienvidkurzemes novada pašvaldībai 7 (septiņu) dienu laikā pēc izsoles noslēguma dienas.

Informācija par personas datu apstrādi

2.28. [bookmark: _Hlk147926698]Izsoles organizēšanas procesa laikā iegūto pretendentu un dalībnieku personas datu pārzinis ir Dienvidkurzemes novada pašvaldība.
2.29. Personas datu apstrādes mērķis ir organizēt izsoles norisi, Cirsmu pārdošanu un pirkuma līguma noslēgšanu.

Elektroniskās izsoles noteikumu 1.Pielikums
Kustamai mantai-mežaudzes cirsmai nekustamā īpašumā “Meženes”, Sakas pagastā, Dienvidkurzemes novadā



IZCĒRTAMĀS KOKSNES (CIRSMU) PIRKUMA LĪGUMS Nr.___________

Grobiņa                                                                    datums

Dienvidkurzemes novada pašvaldība, reģistrācijas Nr.90000058625, turpmāk  – „Pārdevējs”, tās izpilddirektora ________ personā, kurš rīkojas, pamatojoties uz Dienvidkurzemes novada pašvaldības nolikumu, no vienas puses, un
___________________________, (reģistrācijas numurs, pārstāvja vārds, uzvārds, pārstāvības pamats/personas kods), turpmāk – „Pircējs”, no otras puses, abi kopā saukti turpmāk arī Puses”, un katra atsevišķi – „Puse”, pamatojoties uz:
Dienvidkurzemes novada pašvaldības domes 202_. gada _._____ lēmumu Nr.___ “Par kustamās mantas-mežaudzes cirsmu nekustamajā īpašumā “Meženes”, Sakas pagasts, atsavināšanu izsolē”,
Dienvidkurzemes novada pašvaldības īpašuma atsavināšanas un izsoļu komisijas 202._. gada _.______ sēdes protokola Nr.____ izrakstu “Par ____________________________”, (turpmāk – „Izsole”), noslēdz šādu kustamās mantas pirkuma līgumu (turpmāk –Līgums):

1. LĪGUMA PRIEKŠMETS, PUŠU APLIECINĀJUMI UN DARBĪBAS TERMIŅŠ
1.1. Pārdevējs pārdod un Pircējs pērk Pārdevēja īpašumā (valdījumā) esošu augošu koku cirsmas, kas atrodas Pārdevējam piederošajā nekustamā īpašumā „Meženes”, Sakas pagastā, Dienvidkurzemes novadā, zemes vienībā ar kadastra apzīmējumu 64860030137, izstrādes tiesības saskaņā ar Valsts meža dienesta 2026.gada 16.augusta izsniegto apliecinājumu Nr. 367838084 koku ciršanai nogabalos Nr. 7; 8; 24; 29 un 30 (pielikums Nr.1). Izcērtamā platība kailcirtē 4,59 ha, kopējais pārdodamo koku apjoms 969.76 m3, kopējā cirsmas krāja 1134.44 m3 (turpmāk –Cirsmas).
1.2. Nekustamais īpašums „Meženes”, Sakas pagastā, Dienvidkurzemes novadā, kadastra Nr.64860030270, nostiprināts Sakas pagasta zemesgrāmatas nodalījumā Nr.100000636668 uz Dienvidkurzemes novada pašvaldības vārda.
1.3. Pircējs pērk Cirsmu, kādas tās ir dabā. Tam ir zināmas Cirsmu faktiskais stāvoklis, robežas dabā un uz Līguma noslēgšanas brīdi nekādu mantiska vai cita rakstura pretenziju Pircējam pret Pārdevēju nav.
1.4. Pircējam ir tiesības pirkt Līguma 1.1.puntā minēto Cirsmu izstrādes tiesības, kā augstākās cenas, t.i., Pirkuma summas nosolītājam saskaņā ar Izsoles rezultātiem.
1.5. Pārdevējs apliecina, ka līdz Līguma noslēgšanai Cirsmas nav nevienam atsavinātas, nav ieķīlātas, par tām nav strīdu, tām nav uzlikti aizliegumi un tās nav iznomātas vai citā veidā nodotas lietošanā trešajām personām, un ka nav nekādu citu šķēršļu, lai tās atsavinātu Pircējam.  
1.6. Pārdevējs apliecina, ka normatīvajos aktos noteiktā kārtībā no Valsts meža dienesta ir saņemts Līguma 1.1.punktā norādītais ciršanas apliecinājums. Pārdevējs ciršanas apliecinājumu izsniedz Pircējam 3 (trīs) darba dienu laikā pēc Līguma spēkā stāšanās.
1.7. Puses, parakstot Līgumu, apliecina, ka labi apzinās pirkto un pārdoto Cirsmu vērtību un atsakās celt viens pret otru pretenzijas nesamērīgu zaudējumu dēļ.
1.8. Līgums noslēgts, paļaujoties uz tajā norādītajiem Pārdevēja un Pircēja apliecinājumiem un garantijām, un, to parakstot, Puses vienojas:
1.8.1. sagatavot, parakstīt, pieprasīt, iesniegt un saņemt jebkādus dokumentus, kas varētu būt nepieciešami Līguma pienācīgai izpildei un tādu tiesisku vai faktisku šķēršļu novēršanai, kuru pastāvēšanu Puses nav paredzējušas vai nevarēja paredzēt pirms Līguma parakstīšanas;
1.8.2. visi Līgumā minētie Pušu apliecinājumi tiek uzskatīti par pamatotiem ar Pušu rīcībā esošo informāciju, kas iegūta pēc minēto apstākļu pienācīgas un pilnīgas noskaidrošanas, un tie paliks patiesi un spēkā esoši līdz Līguma pilnīgai izpildei;
1.8.3. Līguma darbības laikā neviena no Pusēm neveiks un nepieļaus nekādas darbības, kas būtu Līgumā izteikto apliecinājumu un garantiju pārkāpums, vai padarītu jebkuru minēto apliecinājumu vai garantiju par nepatiesu vai spēkā neesošu;
1.8.4. katras Puses jebkura no Līguma izrietošā saistība ir izpildāma bez atgādinājuma un nekavējoties tiklīdz iestājies tās izpildei Līgumā noteiktais termiņš, nosacījums vai cits pamats.
1.9. Līgums stājas spēkā, kad to parakstījušas abas Puses, stājas spēkā, un tā darbība turpinās līdz Pušu ar to uzņemto saistību pilnīgai izpildei.

2. PIRKUMA MAKSA UN NORĒĶINU KĀRTĪBA
2.1. Noteiktā pirkuma summa, ko Pircējs samaksā Pārdevējam par Līguma 1.1.punktā minēto Cirsmu izstrādes tiesībām un to izmantošanas rezultātā iegūstamo kustamo mantu (koksni), atbilstoši Pārdevēja apstiprinātās Izsoles rezultātiem, ir ________.00 EUR (___________ euro, 0 centi), turpmāk saukta – „Pirkuma maksa”.
2.2. Parakstot Līgumu, Puses apliecina, ka Pircējs par Cirsmu izstrādes tiesībām pilnībā ir samaksājis Pārdevējam Pirkuma maksu iemaksājot Pārdevēja norēķinu kontā.
2.3. Līguma 2.2.punktā norādītā Pirkuma maksas samaksa ir uzskatāma par šīs Pircēja maksājuma saistības pienācīgu izpildījumu, kas atbrīvo Pircēju no jebkādas tālākas atbildības par attiecīgās maksājuma saistības izpildi.
2.4. Ievērojot Pievienotās vērtības nodokļa likuma 141.panta „Īpašs nodokļa piemērošanas režīms kokmateriālu piegādei un ar to saistītiem pakalpojumiem” nosacījumus, pievienotās vērtības nodokli par Cirsmu izciršanas rezultātā atsavinātiem kokmateriāliem valsts budžetā maksā Pircējs.

3. CIRSMU IZSTRĀDES UZSĀKŠANA, TERMIŅŠ UN NODOŠANA
3.1. Pirms Cirsmu izstrādes uzsākšanas Līguma saistību izpildes jautājumos Puses iepriekš saskaņotā laikā veic Cirsmu apsekošanu un paraksta 2 (divos) eksemplāros-katrai Pusei pa 1 (vienam) -to novērtēšanas aktu, kas sagatavots atbilstoši Līgumam pievienotajam paraugam (pielikums Nr.2). Gadījumā, ja Pircējs nav ieradies un nepiedalās apsekošanā, Pārdevēja pilnvarotā persona vienpusēji veic apsekošanu un sastādītā novērtēšanas akta 1 (vienu) eksemplāru nosūta Pircējam.
3.2. Pircējs veic Cirsmu izstrādi un kokmateriālu izvešanu 2 (divu) gadu laikā pēc Līguma abpusējas parakstīšanas.
3.3. Ar Līguma noslēgšanas brīdi Pircējs iegūst Cirsmas izstrādes tiesības uz Līguma 3.2.punktā minēto vai citu termiņu, ja Puses rakstiski noslēgušas vienošanos par Cirsmu izstrādes termiņa pagarinājumu. Pēc Līguma šajā punktā noteiktā termiņa beigām Pircējs zaudē tiesības veikt koku izstrādi un kokmateriālu izvešanu no Cirsmām. Šo tiesību izmantošana neietekmē Pārdevēja tiesības vienlaikus noteikt Līguma 4.1.punktā norādīto līgumsodu.
3.4. Īpašuma tiesības Pircējs iegūst uz tiem Cirsmās izstrādātajiem kokiem, kas izstrādāti un izvesti no Cirsmām termiņā, kāds noteikts saskaņā ar Līguma 3.2.-3.3.punktu. Pēc šī termiņa Cirsmās neizstrādātie un neizvestie koki, no kokmateriālu krautuvēm neizvestie kokmateriāli paliek Pārdevēja īpašumā. Samaksātā par tiem Pirkuma maksas summas daļa Pircējam netiek atmaksāta.
3.5. Pēc Cirsmu izstrādes Pusēm ir pienākums parakstīt Cirsmu nodošanas-pieņemšanas aktu (pielikums Nr.3), ko 2 (divos) eksemplāros – katrai Pusei pa 1 (vienam) – sagatavo Pircējs un iesniedz parakstīšanai Pārdevējam ne vēlāk kā 3 (trīs) darba dienu laikā pēc Cirsmu izstrādes pabeigšanas. Pārdevējam ir tiesības neparakstīt Cirsmu nodošanas-pieņemšanas aktu pirms Pircējs nav nodrošinājis Līguma 5.3.3.apakšpunktā un/vai 5.4.punktā noteikto pienākumu izpildi, kas neietekmē Pārdevēja tiesības aprēķināt līgumsodu, ja beidzies Cirsmu izstrādes termiņš.
3.6. Ja Pārdevēja zemes vienība, kurā veikta Cirsmas izstrāde, faktiskais stāvoklis, par ko ziņas norādītas Cirsmu nodošanas-pieņemšanas akta saturā, ir kļuvis sliktāks par Cirsmu novērtēšanas aktā noteikto, kas sastādīts pirms Cirsmas izstrādes uzsākšanas, ar ko saprotama Pārdevēja attiecīgā nekustamā īpašuma vērtības samazināšanās, kas nav saistīta ar Cirsmu izstrādāšanas rezultātā atsavināto koku nozāģēšanu vai izvešanu, un šādas sekas iestājušās Pircēja vainojamas rīcības dēļ, Pircējam 2 (divu) nedēļu laikā pēc Cirsmu nodošanas-pieņemšanas akta abpusējas parakstīšanas dienas jāatjauno īpašuma iepriekšējais stāvoklis vai jāatlīdzina Pārdevējam nodarītais mantiskais zaudējums, ja restitūcija nav iespējama.
4. PUŠU ATBILDĪBA UN RISKI
4.1. Gadījumā, ja Pircējs līdz Līguma 3.2.punktā noteiktajam Cirsmu izstrādes beigu termiņam nav nodevis Pārdevējam Cirsmu ar nodošanas-pieņemšanas aktu, tad Pārdevējs ir tiesīgs aprēķināt un noteikt Pircējam līgumsodu 0.1% (viena desmitās daļas procenta) apmērā dienā no Līguma 2.1.punktā minētā maksājuma kopējās summas, bet ne vairāk kā 10% (desmit procenti) no Pirkuma maksas.
4.2. Ja nokavēts Līguma 4.1.punktā paredzētais saistības izpildes termiņš, līgumsodu aprēķina par periodu, kas sākas nākamajā dienā pēc Līgumā noteiktā saistību izpildes beigu termiņa un ietver dienu, kurā saistības izpildītas vai sasniegts līgumsoda pieļaujamais apmērs.
4.3. Līgumsoda samaksa neatbrīvo Pircēju no turpmākas un pilnīgas izrietošo no Līguma saistību izpildes.
4.4. Līguma izpildes laikā Pircējs ir atbildīgs par (to starpā par Cirsmās strādājošo trešo personu, ja tādas iesaistījis Pircējs) nodarītiem mantiskiem zaudējumiem un citu kaitējumu Pārdevējam un citām personām, tai skaitā par darba drošības noteikumu ievērošanu, sanitārās tīrības, ugunsdrošības noteikumu un citu spēkā esošo normatīvo aktu, kas attiecināmi uz Cirsmu izstrādi un to veikšanas procesu, ievērošanu.
4.5. Puses ir savstarpēji atbildīgas par viena otrai nodarītajiem zaudējumiem, ja tie radušies kādas Puses vai tā pilnvarotās personas, vai tā darbinieku, kā arī rupjas neuzmanības, ļaunā nolūkā izdarīto darbību vai nolaidības rezultātā radušos kaitējumu atbilstoši Latvijas Republikā spēkā esošajiem normatīvajiem aktiem un Līguma noteikumiem. Zaudējumu atlīdzināšana neatbrīvo Puses no Līguma saistību turpmākas un pilnīgas izpildes.
4.6. Ja trešā persona iesniedz Pārdevējam pretenziju, pieprasot zaudējumu atlīdzību, kuru cēlonis ir Pircēja prettiesiska un vainojama darbība (bezdarbība) saistībā ar Cirsmu izstrādi, Pircējam ir pienākums atlīdzināt Pārdevējam vai trešajai personai zaudējumus. Ja šos zaudējumus ir sedzis Pārdevējs, viņš atgūst šo zaudējumu atlīdzināšanai nepieciešamo summu no Pircēja, iesniedzot viņam attiecīgu rēķinu, pēc kura saņemšanas Pircējam iestājas pienākums to apmaksāt tajā norādītajā termiņā.
4.7. Par trešo personu nodarītajiem zaudējumiem, ko tās nodarījušas kādai no Pusēm, viena Puse atbild otrai tikai tad, kad tā pati, pretēji Līguma noteikumiem, devusi iespēju trešajai personai šos zaudējumus nodarīt, vai, kad tai ir bijusi iespēja un pienākums tos novērst.
4.8. Risks par Cirsmu bojāšanos, bojāeju, zādzību vai citu notikumu, kā rezultātā samazinātos Cirsmu vērtība vai tā ietu bojā, pāriet no Pārdevēja uz Pircēju ar Līguma abpusējas parakstīšanas dienu.

5. PIRCĒJA TIESĪBAS UN PIENĀKUMI
5.1. Pircējam ir tiesības uzsākt Cirsmu izstrādi tikai pēc Līguma stāšanās spēkā un pēc Līguma 3.1.punktā noteiktā pienākuma izpildes.
Pircējam ir tiesības ne vēlāk kā 10 (desmit) darba dienu laikā pirms Līguma 3.2.punktā norādītā termiņa beigām prasīt pagarināt Cirsmu izstrādes un kokmateriālu izvešanas termiņu saskaņā ar Līgumu, ja tas nepieciešams objektīvu iemeslu dēļ, iesniedzot Pārdevējam iesniegumu par apstākļiem, kas neļauj izpildīt Līguma saistības termiņā un iesniegt iesniegumā minēto faktu apstiprinošos dokumentus. 
5.2. Pircējam ir pienākums:
5.2.1. izstrādāt Cirsmas, ievērojot Latvijas Republikā spēkā esošo normatīvo aktu prasības un Līguma noteikumus;
5.2.2. atļaut Pārdevējam pārbaudīt Cirsmas to izstrādes laikā;
5.2.3. pēc kokmateriālu aizvešanas izstrādāto Cirsmu vietā veikt zaru u.c. kokizstrādes atkritumu savākšanu, kā arī teritorijas planēšanu;
5.2.4. paziņot Pārdevējam par Cirsmu sakārtošanu un nodot Cirsmu zemes vienību Pārdevējam ar Cirsmu nodošanas-pieņemšanas aktu.
5.3. Pircējs pēc Cirsmu izstrādes pabeigšanas apņemas atstāt izmantotās krautuvju vietas satīrītas un Cirsmu izstrādei un kokmateriālu izvešanai izmantotos ceļus un meliorācijas sistēmas lietošanas kārtībā (ne sliktākā stāvoklī, kā pirms Cirsmu izstrādes uzsākšanas).
5.4. Pircējs patstāvīgi slēdz līgumus ar Cirsmu īpašumam pieguļošo zemju īpašniekiem par kokmateriālu transportēšanas ceļu un krautuvju izvietojumu, ja tas nepieciešams Cirsmu izstrādei, un sedz ar to saistītos izdevumus.

6. PĀRDEVĒJA TIESĪBAS UN PIENĀKUMI
6.1. Pārdevējam ir tiesības apsekot savu īpašumu, kurā Pircējs īsteno Cirsmu izstrādi un, konstatējot Līgumā vai normatīvajos aktos noteikto prasību neievērošanu, nekavējoties apturēt Cirsmu tālāku izstrādi līdz pārkāpuma novēršanai vai zaudējumu segšanai. Šādā gadījumā Pārdevējs iesniedz Pircējam attiecīgu pretenziju.
6.2. Pārdevējam ir pienākums:
6.2.1. pirms Cirsmu izstrādes veikt to apsekošanu un kopā ar Pircēju sagatavot Pusēm parakstīšanai to novērtēšanas aktu, iekļaujot tajā paredzētās ziņas;  
6.2.2. pēc Pircēja rakstiska pieprasījuma saņemšanas 10 (desmit) darba dienu laikā izskatīt jautājumu par Cirsmu izstrādes un kokmateriālu izvešanas termiņa pagarināšanu;
6.2.3. pēc Pircēja rakstiska paziņojuma saņemšanas un Cirsmu teritorijas apsekošanas dabā parakstīt Cirsmu nodošanas-pieņemšanas aktu, ja nav konstatēti Līguma noteikumos paredzētie apstākļi, pastāvot kuriem Pārdevējam ir tiesības atteikt tā parakstīšanu.
6.3. Pārdevējam ir tiesības neparakstīt Cirsmu nodošanas-pieņemšanas aktu līdz brīdim, kamēr Pircējs nav samaksājis līgumsodu, ja iestājies Līgumā noteiktais pamats tā aprēķināšanai un noteikšanai.

7. NEPĀRVARAMA VARA
7.1. Puses nav atbildīgas par Līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem Līguma izpratnē saprotama tādu apstākļu vai notikumu iestāšanās, no kuriem Pusei nav iespējams izvairīties un kuru sekas nav iespējams pārvarēt, kurus Līguma slēgšanas brīdī nebija iespējams paredzēt un kas nav radušies Puses vai tās kontrolē esošas personas kļūdas vai rīcības dēļ, un kuri padara Līguma saistību izpildi ne tikai apgrūtinošu (piemēram, tehnikas defekti, darba strīdi, streiki, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus (ja vien minētās problēmas neizriet tieši no nepārvaramas varas) u.tml.), bet arī neiespējamu. Pie nepārvaramas varas apstākļiem pieskaitāma arī valsts varas un pārvaldes institūciju rīcība, normatīvo u.c. tiesību aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
7.2. Nepārvaramas varas apstākļu iestāšanās gadījumā Puses rakstveidā informē viena otru ne vēlāk kā 3 (trīs) dienu laikā no šo apstākļu iestāšanās dienas vai tiklīdz radusies objektīvu apstākļu nekavēta izdevība. Šajā paziņojumā jānorāda, kādā termiņā pēc Puses uzskata ir iespējama un paredzama tās Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Ja Puse nav izpildījusi Līguma šajā punktā paredzēto paziņošanas pienākumu, tā netiek atbrīvota no Līguma saistību izpildes.
7.3. Līguma darbība var tikt apturēta uz laiku, kurā darbojas nepārvarama vara. Pēc nepārvaramas varas darbības izbeigšanās Līguma darbība atjaunojas. Līguma saistību izpildes termiņš pagarināms par laika posmu, kādu ilgusi nepārvarama vara.
8. LĪGUMA GROZĪŠANA UN ATCELŠANA
8.1. Līgumu var papildināt, grozīt vai atcelt, Pusēm savstarpēji vienojoties. Jebkuri Līguma grozījumi vai papildinājumi stājas spēkā un kļūst par Līguma neatņemamām sastāvdaļām ar brīdi, kad tās noformētas rakstveidā, un Puses tos parakstījušas.
8.2. Ja kāds no Līguma nosacījumiem zaudē spēku, tas neietekmē pārējo Līguma nosacījumu spēkā esamību, ciktāl to neatceļ spēku zaudējušie Līguma punkti vai daļas. Pusēm šādu spēku zaudējušo attiecīgo Līguma noteikumu jāaizstāj ar tādu noteikumu, kas pēc iespējas atbilstu Pušu sākotnējai gribai un lai neciestu nevienas Puses intereses.
8.3. Pārdevējam ir tiesības vienpusēji izbeigt Līgumu, iepriekš brīdinot par to Pārdevēju ar rakstisku paziņojumu, kā arī neatmaksājot Pirkuma maksu un neatlīdzinot nekādus Pircēja zaudējumus, kas saistīti ar darījuma izbeigšanu, ja beidzies Cirsmu izstrādes termiņš, vai Pircējs:
8.3.1. Cirsmu izstrādes laikā ar savu darbību vai bezdarbību pieļauj būtiskus normatīvo aktu pārkāpumus vai nodara un neatlīdzina zaudējumus Pārdevējam vai trešajām personām;  
8.3.2. Līgumā noteiktajā kārtībā nav veicis izstrādāto Cirsmu nodošanu Pārdevējam.
8.4. Cirsmu nodošanas-pieņemšanas aktu Līguma 8.3.2.apakšpunktā noteiktajā gadījumā vienpusēji sagatavo Pārdevējs, un tas ir saistošs Pircējam pēc nosūtīšanas kopā ar paziņojumu par Līguma izbeigšanu.
8.5. Līguma izbeigšana pirms izpildes neaprobežo Pušu tiesības uz zaudējumu atlīdzinājumu un līgumsoda samaksu, ja iestājies Līguma noteikumos paredzētais pamats to aprēķināšanai un noteikšanai, izņemot Līgumā tieši paredzētajos gadījumos.
9. STRĪDU RISINĀŠANA
9.1. Līguma saturā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots Līguma noteikumu tulkošanai.
9.2. Pretenzijas, kas saistītas ar līgumsaistību izpildi, Pusēm jāizskata un jāsniedz uz to rakstiska atbilde ne vēlāk kā nākamo 3 (trīs) darbdienu laikā no to saņemšanas dienas.
9.3. Visas domstarpības un strīdus, kas starp Pusēm rodas Līguma izpildes laikā un ir no tā noteikumiem izrietoši, Puses apņemas risināt pārrunu ceļā. Ja to atrisināšanai nepieciešams, Puses noslēdz vienošanos, kas kļūst par Līguma neatņemamu sastāvdaļu. Abu PUŠU pienākums ir atrast visus iespējamos veidus, lai risinātu savas nesaskaņas ārpustiesas kārtībā, Pusēm vienojoties. Ja savstarpēja vienošanās netiek panākta, Puses strīdu risina vispārējās jurisdikcijas tiesā Latvijas Republikas normatīvajos aktos noteiktajā kārtībā.
9.4. Līgumā neregulētajām tiesiskajām attiecībām piemērojami Latvijas Republikā spēkā esošie tiesību akti.

10. PĀRDEVĒJA un PIRCĒJA KONTAKTPERSONA
10.1. Pārdevēja pārstāvis Līguma izpildes jautājumos: Komunālās pārvaldes meža apsaimniekošanas speciālists Jānis Jaunzems, tālruņa numurs – 29480035; elektroniskā pasta adrese: janis.jaunzems@kp.dkn.lv .
10.2. Pircēja pārstāvis Līguma izpildes jautājumos: _______________, tālruņa numurs – _________________; elektroniskā pasta adrese: __________________ .
10.3. Pilnvarotais pārstāvis nodrošina Līgumā ietverto Pārdevēja saistību izpildi, to starpā ir tiesīgs Pārdevēja vārdā parakstīt aktus un citus Līgumā paredzētos dokumentus, kā arī ir apveltīts ar pārējiem Līgumā noteiktajiem Pārdevēja pienākumiem un tiesībām, izņemot tiesības izbeigt Līgumu un slēgt ar Pircēju vienošanās par tā grozījumu izdarīšanu.
10.4. Pilnvarotās personas atvaļinājuma vai atrašanās citā prombūtnē laikā šī pārstāvja tiesības ir Pārdevēja darbiniekam, kurš pilda Līguma 10.1.punktā minētā amata pienākumus. Pārdevējs par citas kontaktpersonas norīkošanu paziņo Pircējam Līguma 11.1.punktā noteiktajā kārtībā.

11. CITI NOTEIKUMI
11.1. Puses ar informāciju apmainās, izmantojot elektroniskos komunikācijas līdzekļus (e-pastu vai tālruni). Uzskatāms, ka Puse ir saņēmusi ar elektroniskā pasta starpniecību tai nosūtīto paziņojumu vai dokumentu nākošajā dienā pēc tā nosūtīšanas adresātam. Nosūtītie uz Līgumā norādītām Pušu elektroniskā pasta adresēm dokumenti uzskatāmi par pašrocīgi parakstītiem elektroniskajiem dokumentiem, ja tie atbilst Elektronisko dokumentu likumā tiem noteiktajām prasībām. Ja viena no Pusēm ir nosūtījusi otrai Pusei dokumentu rakstveidā, tad uz šādu dokumentu ir jāsniedz atbilde rakstveidā, ja to pieprasa dokumentu nosūtījusī Puse, kā arī gadījumos, kad to paredz Līguma noteikumi. Visus paziņojumus, pretenzijas, vēstules, ko Puses sūta viena otrai un kuriem Līgumā paredzētajos gadījumos ir jābūt rakstiskiem, jānodod personīgi vai jānosūta ierakstītā vēstulē. Paziņojums tiek uzskatīts par nosūtītu dienā, kad tas nodots personīgi un adresāts parakstījies par korespondences saņemšanu, vai tas nosūtīts ar ierakstītu vēstuli, kas uzskatāma par saņemtu trešajā dienā pēc tam, kad tā nodota pastā nosūtīšanai adresātam uz Līgumā minēto PUSES adresi vai citu adresi, ko viena no Pusēm ir rakstiski paziņojusi otrai Pusei, vai ātrāk, ja ir saņemts attiecīgs pasta iestādes paziņojums par korespondences izsniegšanu adresātam. Visi paziņojumi, iesniegumi, pretenzijas un citi dokumenti, kas nosūtīti, nodoti vai paziņoti Līguma šajā punktā norādītajā kārtībā, uzskatāmi par iesniegtiem Pusei, kurai tie adresēti.
11.2. Puses ir savstarpēji atbildīgas par Līguma saistību izpildes ietvaros viena otrai sniegto ziņu un informācijas patiesumu un aktualitāti. Pušu adrešu, nosaukuma, bankas vai citu rekvizītu nomaiņas gadījumā Puses apņemas viena otru rakstiski brīdināt par notikušajām izmaiņām ne vēlāk kā 2 (divu) darbdienu laikā pēc šādu apstākļu iestāšanās dienas. Gadījumā, ja netiek ievērots šis nosacījums un paziņojums par izmaiņām nav nosūtīts, Pusēm ir tiesības uzskatīt, ka ar Līgumu uzņemto saistību izpilde ir veikta pamatojoties uz Līgumā iekļauto, vai tajā noteiktajā kārtībā iegūto informāciju.
11.3. Līgums ir saistošs līgumslēdzēju Pušu tiesību un saistību pārņēmējiem.
11.4. Noslēgšanas brīdī Līgumam pievienoti šādi pielikumi, kas ir tā neatņemamas sastāvdaļas:
11.4.1. pielikums Nr.1: Valsts meža dienesta 2026.gada 16.augusta apliecinājums Nr. 367838084 koku ciršanai – 1 eDOC;
11.4.2. pielikums Nr.2: „Novērtēšanas akts pirms cirsmas izstrādes uzsākšanas” – uz _____ lapām;
11.4.3. pielikums Nr.3: „Cirsmu nodošanas-pieņemšanas akts” – uz ___ lapām.
11.5. Līgums ir uzrakstīts latviešu valodā uz _ (_________) lappusēm un 2 (divos) eksemplāros pa vienam eksemplāram katrai Pusei. Abiem Līguma eksemplāriem ir vienāds juridisks–spēks. / Līgums uzrakstīts latviešu valodā uz _ (_________) lappusēm un ir Pušu abpusēji parakstīts ar drošu elektronisko parakstu, kas satur laika zīmogu. Par Līguma spēkā stāšanās dienu uzskatāma pēdējā pievienotā drošā elektroniskā paraksta un tā laika zīmoga pievienošanas datums. Katra līgumslēdzēja Puse glabā Līgumu elektroniskā dokumenta formā.

12. PUŠU PARAKSTI UN REKVIZĪTI
	PĀRDEVĒJS:
	
	PIRCĒJS:

	Dienvidkurzemes novada pašvaldība 
Reģ.Nr.90000058625 
Lielā iela 54, Grobiņa ,
Dienvidkurzemes nov., LV-3430
tālr. Nr. 29480035

	
	Vārds, Uzvārds/ Nosaukums
personas kods / reģ. Nr.
Adrese
tālr.
e-pasts

	
	
	

	*PARAKSTS
	
	*PARAKSTS

	
	
	

	____________________
	
	V.Uzvārds

	
	
	




Pielikums Nr.2
	NOVĒRTĒŠANAS AKTS PIRMS CIRSMAS IZSTRĀDES UZSĀKŠANAS

	Cirsmas adrese/nogabals 
	

	Cirsmas platība/izcērtamais koksnes apjoms 
	

	Ciršanas apliecinājuma Nr.
	
	Cirsmas izstrādes beigu datums
	

	Izvešanas attālums
	
	Cirsmas satīrīšanas veids
	

	

	2. DARBA VEIDS:        
	2.1. KAILCIRTE
	
	
	
	

	
	IR
	NAV
	NAV NEPIEC.
	PIEZĪMES

	3.  VIETAS RAKSTUROJUMS/SAGLABĀJAMĀS DABAS VĒRTĪBAS 

	3.1. APLIECINĀJUMS
	
	
	
	

	3.2. ROBEŽU ATZĪMES DABĀ,SKICĒ
	
	
	
	

	3.3. MEŽA CEĻU, STIGU BOJĀJUMI
	
	
	
	

	3.4. ATZĪMĒTI EKOLOĢISKIE KOKI
	
	
	
	

	3.5. SAGLABĀJAMAS KOKU GRUPAS
	
	
	
	SKAITS

	3.6. AVOTI, PURVI, MITRAS VIETAS
	
	
	
	

	3.7. PAMEŽS (KADIĶI, MEŽĀBELES)
	
	
	
	

	3.8. MEŽMALA, PAAUGA
	
	
	
	

	3.9. SAUSOKŅI, KRITALAS
	
	
	
	

	3.10. ALU SISTĒMAS, LIGZDAS
	
	
	
	

	4. VIETAS BĪSTAMIE FAKTORI/ DARBA IZPILDES IEROBEŽOJUMI
	IR
	NAV
	
	
	PIEZĪMES

	4.1. VIRSZEMES PĀRVADES LĪNIJAS
	
	
	
	
	

	4.2. PAZEMES KOMUNIKĀCIJAS
	
	
	
	
	

	4.3. STĀVAS NOGĀZES
	
	
	
	
	

	4.4. ŪDEŅI
	
	
	
	
	

	4.5. VALSTS NOZĪMES CEĻI/ DZELZCEĻI
	
	
	
	
	

	4.6. AIZSARGĀJAMA TERITORIJA
	
	
	
	
	

	4.7. ARHIT., VĒSTUR.U.C.VIETAS
	
	
	
	
	

	5. PASKAIDROJUMI:

	

	

	

	

	PĀRDEVĒJS
	............................
	PIRCĒJS
	........................


	/ PARAKSTS /
	............................
	/ PARAKSTS /
	........................


	/ DATUMS /
	............................
	/ DATUMS /
	........................




Pielikums Nr.3

CIRSMU NODOŠANAS – PIEŅEMŠANAS  AKTS
Izcērtamās koksnes (cirsmu) pirkuma līgumam Nr.___ no 202_. gada __.________ 

Vieta__, 202_. gada _____. (datums) ___________.(mēnesis)

	CIRŠANAS VIETAS APRAKSTS

	Cirsmas adrese 
	

	CIRTES VEIDS:

	Kailcirte
	
	 Izlases cirte
	
	cita
	

	 Krājas kopšana
	
	 Sastāva kopšana
	
	(turpmāk tekstā CIRSMA)



CIRSMAS pārdevējs: Dienvidkurzemes novada pašvaldība (turpmāk-PĀRDEVĒJS)
CIRSMAS pircējs: _________________________________________________ (turpmāk- PIRCĒJS)

PĀRDEVĒJS un PIRCĒJS (turpmāk tekstā kopā saukti PUSES): 
1. Veica CIRSMAS apsekošanu un konstatēja: 
	
1.1.  DARBA IZPILDES KVALITĀTE
	IR
	NAV
	NAV NEPIEC.
	                        PIEZĪMES

	1.1.1. APZĪMĒTI EKOLOĢISKIE KOKI
	
	
	
	    SKAITS
	

	Priede
	
	
	
	
	

	Bērzs
	
	
	
	
	

	Apse
	
	
	
	
	

	Melnalksnis
	
	
	
	
	

	Ozols; Osis
	
	
	
	
	

	1.1.2. SAGLABĀTI NOVĒRTĒŠANAS AKTĀ NORĀDĪTIE OBJEKTI
	
	
	
	
	

	1.1.3. KOKMAT. PIEVEŠANA PIE CEĻA:
	
	

	1.1.3.1. AUGSNES BOJĀJUMI
	
	
	
	
	
	

	1.1.3.2. MEŽA CEĻU, STIGU BOJĀJUMI
	
	
	
	
	
	

	1.1.4. ŪDESTEČU AIZSPROSTOJUMI 
	
	
	
	
	
	

	1.1.5. SATĪRĪTA KOKMAT. A.KRAUTUVES VIETA 
	
	
	
	
	
	

	1.1.6. EĻĻAS,DEGVIELAS NOPLŪDE:
	
	

	1.1.6.1. UZ AUGSNES,CEĻIEM
	
	
	
	
	
	

	1.1.6.2. ŪDEŅOS
	
	
	
	
	
	

	1.1.7. UGUNSDROŠĪBAS NOSACĪJUMI
	
	
	
	
	
	

	1.1.8. VIETAS PIESĀRŅOJUMS
	
	
	
	
	
	

	1.1.9. BOJĀTI PALIEKOŠIE KOKI
	
	
	
	
	
	

	1.1.10. CITI PĀRKĀPUMI
	
	
	
	
	
	

	
	
	
	
	
	
	

	1.2. IZPILDĪTAIS DARBA APJOMS
	IZCIRSTS, m3
	
	IZCIRSTĀ PLATĪBA, ha
	

	 Krājas kopšana
	G fakt, m2
	
	H fakt, m
	

	1.3. NEPIECIEŠAMĀS DARBĪBAS:

	

	NEPIECIEŠAMĀS DARBĪBAS IZPILDĪTAS
	
	PĀRBAUDĪTĀJA (v.u., paraksts)
	

	
	
	
	

	2.
	 PIRCĒJS nodod un PĀRDEVĒJS pieņem izstrādātu, satīrītu un no nozāģētiem kokmateriāliem izvestu CIRSMU kopā ar satīrītu kokmateriālu krautuves vietu.


	PĀRDEVĒJS
	............................
	PIRCĒJS
	............................

	/ PARAKSTS /
	............................
	/ PARAKSTS /
	...........................

	/ DATUMS /
	............................
	/ DATUMS /
	............................





Šis dokuments ir parakstīts ar drošu elektronisko parakstu un satur laika zīmogu

